b'\n_START_ARTICLE_\nManagement\n_START_SECTION_\nManagerii\n_START_PARAGRAPH_\nManagerii sunt acele persoane a c\xc4\x83ror activitate de baz\xc4\x83 este s\xc4\x83 duc\xc4\x83 la \xc3\xaendeplinire procesul managerial.\n_START_SECTION_\nManagementul calit\xc4\x83\xc8\x9bii\n_START_PARAGRAPH_\nReprezint\xc4\x83 activitatea de management \xc3\xaen direc\xc8\x9bia dezvolt\xc4\x83rii \xc8\x99i implement\xc4\x83rii unui set de reguli \xc8\x99i instrumente care formeaz\xc4\x83 sistemul de management al calit\xc4\x83\xc8\x9bii \xc8\x99i care are drept scop asigurarea nivelului de calitate dorit pentru produsul companiei._NEWLINE_Managementul calit\xc4\x83\xc8\x9bii are trei componente principale: controlul calit\xc4\x83\xc8\x9bii, asigurarea calit\xc4\x83\xc8\x9bii \xc8\x99i \xc3\xaembun\xc4\x83t\xc4\x83\xc8\x9birea calit\xc4\x83\xc8\x9bii.\n_START_SECTION_\nConflictul \xc3\xaen management\n_START_PARAGRAPH_\nAbilitatea de a gestiona un conflict \xc3\xaen a\xc8\x99a fel, \xc3\xaenc\xc3\xa2t s\xc4\x83 r\xc4\x83m\xc3\xa2n\xc4\x83 un conflict de idei, f\xc4\x83r\xc4\x83 s\xc4\x83 devin\xc4\x83 un conflict emo\xc8\x9bional. Managementul conflictelor este procesul de planificare pentru evitarea conflictelor, ori de c\xc3\xa2te ori este posibil \xc8\x99i de organizare pentru rezolvarea conflictelor c\xc3\xa2t mai rapid \xc8\x99i cu c\xc3\xa2t mai pu\xc8\x9bine efecte negative, de \xc3\xaendat\xc4\x83 ce conflictele au ap\xc4\x83rut.\n_START_SECTION_\nManagementul performan\xc8\x9bei\n_START_PARAGRAPH_\nEste un proces de evaluare continu\xc4\x83 a performan\xc8\x9belor la nivelul organiza\xc8\x9biei, al echipelor \xc8\x99i individual, \xc3\xaen func\xc8\x9bie de indicatorii de performan\xc8\x9b\xc4\x83 prestabili\xc8\x9bi, \xc8\x99i folosirea rezultatelor evalu\xc4\x83rii pentru atingerea constant\xc4\x83 a obiectivelor propuse.\n_START_SECTION_\nInovarea \xc3\xaen management\n_START_PARAGRAPH_\n\xc3\x8en ultimul timp, at\xc3\xa2t \xc3\xaen mediul academic c\xc3\xa2t \xc8\x99i \xc3\xaen r\xc3\xa2ndul consultan\xc8\x9bilor \xc3\xaen management \xc8\x99i al managerilor, se ridic\xc4\x83 din ce \xc3\xaen ce mai mult problema inov\xc4\x83rii \xc3\xaen management. Hamel \xc8\x99i Breen consider\xc4\x83, c\xc4\x83 inova\xc8\x9bia \xc3\xaen management, comparat\xc4\x83 cu alte tipuri de inova\xc8\x9bie, are abilitatea unic\xc4\x83 de a opera modific\xc4\x83ri radicale \xc8\x99i durabile \xc3\xaen ceea ce prive\xc8\x99te avantajul competitiv. De-a lungul timpului au fost folosite diferite terminologii pentru a aborda ceea ce este \xc3\xaen prezent cunoscut ca inovare managerial\xc4\x83, precum \xc8\x99i diferite defini\xc8\x9bii. Birkinshaw, Hamel \xc8\x99i Mol definesc inova\xc8\x9bia \xc3\xaen management ca fiind inven\xc8\x9bia \xc8\x99i implementarea unei practici, structuri, tehnici sau proces de management ce este nou\xc4\x83 pentru cel mai \xc3\xaenalt nivel de dezvoltare \xc3\xaen domeniu \xc8\x99i este realizat\xc4\x83 pentru a contribui la atingerea obiectivelor organiza\xc8\x9bionale.'